Siwazh ne brenan ket alies levrioù deuet er-maez nevez 'zo, n'int ket  marc'hadmat-tre. Da 20 euro al levr (war-dro), kavout a ran gwelloc'h prenañ levrioù "godell". Gwir eo ret eo din gortoz ur c'hwec'h miz bennak a-raok ma vefent embannet en ur ment bihanoc'h, met gwelloc'h eo din prenañ ha lenn ur bern levrioù diwezhatoc'h eget un nebeut re bremañ.  A-benn ar fin trugarez bras Hoel peogwir em eus kavet mennozhioù dedennus evit ma levraoueg war al lec'hienn "polars pourpres". Diaes eo din kavout levrioù a blij kalz, klask a ran istorioù don, prederiet, ha gwirion, alies  liammet gant traoù kozh (evel e-barzh La sang du temps hag a c'hoarvez en amzer vremañ hag e 1928, ouzhpenn en ur vro all, ar pezh a zo dedennusoc'h c'hoazh !). Graet em eus ul listenn levrioù da brenañ an dibenn sizhun-mañ, neuze lakaat a rin pennadoù nevez amañ da reiñ ma ali